Inpero Cołoniałe Italian

L'Inpero Cołoniałe Italian el xe scuminsià inte ła fin del XIX sècoło, co l'acuizision de Assab e Massaua, sol Mar Roso. Dopo ła spartision de l'Africa da parte de łe potense eoropee el Regno d'Itàlia el gavea el controło de l'Eritrea, de ła Somàlia, de parte de ła Łìbia e de łe Ìzołe Ezee, portae via a l'Inpero Otoman inte ła Guera Ìtało-Turca.

Dal 1901 ła zera anca na concesion italiana in Cina, inte ła sità de Tientsin. Inte ła prima guera mondial un corpo de spedision itałian el ghea ocupà l'Albania meridionałe par inpedir el controło da parte de l'Inpero Àustro Ungàrego.

Co zera drio el rezime fasista de Benito Mussolini, el Regno d'Itàlia el ga invadesto l'Etiòpia, unìa a Eritrea e Somàlia par far naser l'Àfrica Orientałe Itałiana.

Inte el 1940, dopo l'entrada de l'Itałia inte ła Seconda Guera Mondiałe, l'inpero el ga espandesto i so confini anca verso ła Fransa meridionałe e ai Balcani.

Dopo ła guera el tratà de Parixe el ga cavà a l'Itàlia tute łe cołònie che ła se gheva fato, a parte che ła Somàlia, che ła ze restada soto l'aministrasion italiana finmente el 1960.

Categoria:Istoria de l'Itałia
Categoria:Istoria de l'Africa